CELEX: 32006D0944
Language: lv
Date: 2006-12-14 00:00:00
Title: 2006/944/EK: Komisijas Lēmums ( 2006. gada 14. decembris ), ar ko Kopienai un katrai dalībvalstij nosaka atbilstīgos emisiju līmeņus saskaņā ar Kioto protokolu un atbilstoši Padomes Lēmumam 2002/358/EK (izziņots ar dokumenta numuru K(2006) 6468)

16.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 358/87
            
         
      KOMISIJAS LĒMUMS
   
   (2006. gada 14. decembris),
   ar ko Kopienai un katrai dalībvalstij nosaka atbilstīgos emisiju līmeņus saskaņā ar Kioto protokolu un atbilstoši Padomes Lēmumam 2002/358/EK
   (izziņots ar dokumenta numuru K(2006) 6468)
   (2006/944/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   Ņemot vērā Padomes 2002. gada 25. aprīla Lēmumu 2002/358/EK par ANO Vispārējai konvencijai par klimata pārmaiņām pievienotā Kioto protokola apstiprināšanu Eiropas Kopienas vārdā un no tā izrietošo saistību kopīgu izpildi (1) un jo īpaši tā 3. pantu,
   tā kā:
   
               (1)
            
            
               Lēmuma 2002/358/EK II pielikumā noteiktas saistības kvantitatīvi ierobežot vai samazināt emisijas, lai varētu noteikt Kopienai un dalībvalstīm piešķirtos attiecīgos emisiju līmeņus, ievērojot Kioto protokola 4. pantu. Kioto protokola B pielikumā noteiktas saistības kvantitatīvi ierobežot vai samazināt emisijas, lai varētu noteikt emisiju līmeņus, kas piešķirti dalībvalstīm, kuras Kopienai pievienojās pēc 2002. gada 25. aprīla izņemot Kipru un Maltu, kurām vēl nav noteiktas saistības kvantitatīvi ierobežot vai samazināt emisijas saskaņā ar Kioto protokolu.
            
         
               (2)
            
            
               Šā lēmuma pielikumā ir noteikti Kopienai un tās dalībvalstīm piešķirtie attiecīgie emisiju līmeņi, kas izteikti oglekļa dioksīda ekvivalenta tonnās. Šos emisiju līmeņus aprēķina, pamatojoties uz pārskatītajiem atsauces gada emisiju datiem, ko dalībvalstis iesniegušas saskaņā ar 23. pantu Komisijas 2005. gada 10. februāra Lēmumā 2005/166/EK, ar ko paredz noteikumus, lai īstenotu Eiropas Parlamenta un Padomes Lēmumu 280/2004/EK par monitoringa mehānismu attiecībā uz siltumnīcas efektu izraisošo gāzu emisiju un par Kioto protokola īstenošanu Kopienā (2), reizinot šos datus ar emisiju ierobežošanas vai samazināšanas kvantitatīvajām saistībām, kas noteiktas Lēmuma 2002/358/EK II pielikumā un Kioto protokola B pielikumā, reizinot ar pieci, lai atspoguļotu protokola pirmā saistību perioda piecus gadus.
            
         
               (3)
            
            
               Saskaņā ar Lēmuma 2002/358/EK 3. pantu Kopienai un katrai dalībvalstij piešķirtais daudzums ir vienāds ar attiecīgo emisijas līmeni, kas noteikts šā lēmuma pielikumā.
            
         
               (4)
            
            
               Pārskatot emisijas datus attiecībā uz atsauces gadu saskaņā ar Kioto protokolu, kurus dalībvalstis iesniedza saskaņā ar Lēmuma 2005/166/EK 23. pantu, bija jāveic pārrēķins, kura rezultātā tika iegūta aritmētiskā starpība 11 403 608 tonnas oglekļa dioksīda ekvivalenta starp Eiropas Kopienai piešķirto daudzumu un Lēmuma 2002/358/EK II pielikumā minēto dalībvalstīm piešķirto daudzumu summu. Šī starpība jāsedz ar Kopienas piešķirtām noteiktā daudzuma vienībām.
            
         
               (5)
            
            
               Visas izmaiņas Kopienas un tās dalībvalstu emisijas līmeņos pēc emisiju līmeņu pārskatīšanas saskaņā ar Kioto protokola 8. pantu jāprecizē, grozot šo lēmumu.
            
         
               (6)
            
            
               Šajā lēmumā paredzētie pasākumi ir saskaņā ar Klimata pārmaiņu komitejas atzinumu,
            
         IR PIEŅĒMUSI ŠO LĒMUMU.
   1. pants
   Attiecīgie emisiju līmeņi, kas izteikti oglekļa dioksīda ekvivalenta tonnās un piešķirti Kopienai un dalībvalstīm pirmajam emisiju daudzuma ierobežošanas un samazināšanas kvantitatīvo saistību periodam saskaņā ar Kioto protokolu, ir noteikti pielikumā.
   2. pants
   Starpību 11 403 608 tonnu oglekļa dioksīda ekvivalenta apmērā starp Eiropas Kopienai piešķirto daudzumu un Lēmuma 2002/358/EK II pielikumā minēto dalībvalstīm piešķirto daudzumu summu sedz ar Kopienas piešķirtām noteiktā daudzuma vienībām.
   3. pants
   Šis lēmums ir adresēts dalībvalstīm.
   
      Briselē, 2006. gada 14. decembrī
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 130, 15.5.2002., 1. lpp.
   
      (2)  OV L 55, 1.3.2005., 57. lpp.
   
      PIELIKUMS
      Attiecīgie misiju līmeņi, kas izteikti oglekļa dioksīda ekvivalenta tonnās un piešķirti Kopienai un dalībvalstīm pirmajam emisiju daudzuma ierobežošanas un samazināšanas kvantitatīvo saistību periodam saskaņā ar Kioto protokolu
      
                  Eiropas Kopiena (1)
                  
               
               
                  19 683 181 601
               
            
                  Beļģija
               
               
                  679 368 682
               
            
                  Dānija
               
               
                  273 827 177
               
            
                  Vācija
               
               
                  4 868 520 955
               
            
                  Grieķija
               
               
                  694 087 947
               
            
                  Spānija
               
               
                  1 663 967 412
               
            
                  Francija
               
               
                  2 819 626 640
               
            
                  Īrija
               
               
                  315 158 338
               
            
                  Itālija
               
               
                  2 429 132 197
               
            
                  Luksemburga
               
               
                  45 677 304
               
            
                  Nīderlande
               
               
                  1 008 565 720
               
            
                  Austrija
               
               
                  343 405 392
               
            
                  Portugāle
               
               
                  386 956 503
               
            
                  Somija
               
               
                  355 480 975
               
            
                  Zviedrija
               
               
                  375 864 317
               
            
                  Apvienotā Karaliste
               
               
                  3 412 080 630
               
            
         
      
                  Kipra
               
               
                  Nepiemēro
               
            
                  Čehija
               
               
                  902 890 649
               
            
                  Igaunija
               
               
                  197 902 558
               
            
                  Latvija
               
               
                  119 113 402
               
            
                  Lietuva
               
               
                  221 275 934
               
            
                  Ungārija
               
               
                  578 260 222
               
            
                  Malta
               
               
                  Nepiemēro
               
            
                  Polija
               
               
                  2 673 496 300
               
            
                  Slovēnija
               
               
                  92 934 961
               
            
                  Slovākija
               
               
                  337 456 459
               
            
         (1)  Lai nodrošinātu no Kioto protokola 3. panta 1. punkta izrietošo saistību vienotu izpildi saskaņā ar tā 4. panta noteikumiem, ievērojot Lēmumu 2002/358/EK un piemērojot minētā lēmuma II pielikumā uzskaitītajām dalībvalstīm.